РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 07

от заседание на комисия „Управление на собствеността”
към Пленума на Висшия съдебен съвет, проведено на 26.02.2020 г.

Днес, 26.02.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Олга Керелска
Боян Новански 
Огнян Дамянов
Йордан Стоев

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, инж. Стоянка Георгиева - главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Юрий Георгиев - главен експерт в отдел „Инвестиции и строителство“, Надя Горгорова - младши експерт-икономист в отдел „Управление на собствеността“  и Красимира Василева - началник отдел „Правно обслужване и нормативна дейност“, дирекция „Правна“ в АВСС.
	В заседанието присъства и г-н Васил Пеловски - и.д. главен секретар на ВСС, при разглеждането и обсъждането на т. 3.

-	Инвестиции и строителство:

1.ОТНОСНО: Необходимост от изготвяне на мотивирано предложение във връзка с издаване на нова виза за проектиране за обект: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски" № 82 за нуждите на специализираните органи на съдебната власт - съд и прокуратура“   в  ПИ68134.305.369,  кв. 216, м. „Западно направление“, район „Възраждане“, гр.София. 
Приложение: Доклад от инж. Лина Грънчарова - началник отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция “Управление на собствеността на съдебната власт“. 
1.2.Извършването на разход в размер на 984 лв. с ДДС, съгласно представена оферта от „СЕЛКО 7“ ЕООД за изготвяне на комбинирана скица и мотивирано предложение за издаване на нова виза за проучване и проектиране за обект: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски" № 82 за нуждите на специализираните органи на съдебната власт - съд и прокуратура“   в  ПИ68134.305.369,  кв. 216, м. „Западно направление“, район „Възраждане“, гр.София е необходим и целесъобразен. Средствата в размер на 984 лв. за обезпечаване извършването на услугата да се осигурят от § 51-00 “Основен ремонт на ДМА“ – разходи за такси към експлоатационни дружества и др. за обекти за 2020 г.
Мотиви: Издадената виза № САГ18-ГР00-1326/2018 г. е с изтекъл срок и е необходимо да бъде презаверена или да бъде издадена нова. Новата виза за проучване и проектиране, разработена върху комбинирана скица на основание чл. 140 от ЗУТ ще даде възможност още на етап техническо задание за обществена поръчка да бъдат изяснени евентуални проблеми при изготвяне на инвестиционния проект, свързани с необходимостта от изграждане на нови външни връзки на техническата инфраструктура за обекта, преустройство или изместване на съществуващи проводи в ПИ 68134.305.369, осигуряване на необходимите паркоместа (включително изграждане на подземен паркинг)  и реализиране на инвестиционните намерения за „реконструкция на съществуващите надземни нива с усвояването на пълната им застроена площ“. Финансовите средства за обезпечаване на услугата представляват разход във връзка с обект, включен в поименно разпределение на разходите за придобиване на дълготрайни материални активи. Отправени са запитвания до три фирми по реда на чл. 61, ал.3 от „Вътрешните правила за управление на цикъла на обществените поръчки във ВСС“. От получените три оферти, икономически най-изгодната е на стойност 984 лв.с ДДС.
	1.3.ПРЕДЛАГА на Комисия „Бюджет и финанси“ към Пленума на ВСС да даде съгласие за извършване на разход в размер на 984 лв. с ДДС за извършване на услугата по изготвяне на комбинирана скица и мотивирано предложение за издаване на нова виза за проучване и проектиране за обект: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски" № 82, за нуждите на специализираните органи на съдебната власт - съд и прокуратура“,   в  ПИ68134.305.369,  кв. 216, м. „Западно направление“, район „Възраждане“, гр.София.
	1.4.ВЪЗЛАГА на отдел „ Инвестиции и строителство“ след одобряване на разхода от Комисия „Бюджет и финанси“ да възложи изпълнението на услуга: „Изготвяне на комбинирана скица и мотивирано предложение за издаване на виза за проучване и проектиране за обект: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски" № 82, за нуждите на специализираните органи на съдебната власт - съд и прокуратура“   в  ПИ68134.305.369,  кв. 216, м. „Западно направление“, район „Възраждане“, гр.София на „СЕЛКО 7“ ЕООД, съгласно подадената оферта.
	1.5.ИЗПРАЩА решението по т. 1.3 на Комисия „ Бюджет и финанси“, по компетентност.

2.ОТНОСНО: Необходимост от доставка и монтаж на технически средства и съоръжения охрана за обект: „Преустройство на съществуваща сграда и изграждане на пристройка към нея за нуждите на Районен съд -  Нова Загора“.
Приложение: Доклад от инж. Надежда Стоянова - главен експерт в отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
2.2. ПРИЕМА за необходимо извършването на разход на стойност 29 740,05 лв. (двадесет и девет хиляди седемстотин и четиридесет лв. и 0,05 ст.) без ДДС или 35 688,06 лв. (тридесет и пет хиляди шестстотин осемдесет и осем лв. и 0,06ст.) с включен ДДС за обезпечаване с технически средства за охрана на входно-изходната зона на преустроената съществуваща сграда за нуждите на Районен съд гр. Нова Загора, находяща се в гр. Нова Загора, ул. „Александър Стамболийски“ № 1.
Средствата следва да се предвидят по § 51-00 „Основен ремонт на ДМА“, „Неразпределен резерв за проектиране и основен ремонт на сгради“.

Мотиви:
1. Обезпечаването на обекта с технически средства за охрана на входно-изходната зона е наложително за въвеждане на строежа в експлоатация и е свързано с успешното преместване на Районен съд – Нова Загора в преустроената съществуваща сграда за нуждите на Районен съд - Нова Загора, находяща се в гр. Нова Загора, ул. „Александър Стамболийски“ № 1. Същите са съществено необходими за изпълнението на поръчката за строителство на обект: „Преустройство на съществуваща сграда и изграждане на пристройка към нея за нуждите на Районен съд - Нова Загора“, както в съответствие с одобрените инвестиционни проекти, така и съобразно разпоредбите на Наредба № 4 от 10 януари 2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт.
2. Доставката и монтирането на технически средства за охрана са свързани с извършване на съпътстващи СМР, които биха засегнали вече извършените СМР от „СТРОЙКОМЕРС“ ЕООД и тяхната гаранцията би отпаднала, ако изпълнението на съпътстващите СМР по монтажа на техническите средства бъде възложено на друг изпълнител. В този смисъл доставката и монтажа на съоръженията за техническа охрана на входно – изходната зона е пряко свързано, както с изпълнение на строително – монтажни работи по Договор № ВСС-15168 от 13.11.2017 г. и въвеждането на обекта в експлаотация, така и с гаранционните срокове за изпълнените строителни и монтажни работи по Наредба № 2/2003 г. за въвеждане в експлоатация на строежите и с гаранционните условия по Договора.

2.3. ИЗПРАЩА доклада по т. 2.1, ведно с цялата преписка, чрез Главен секретар на дирекция „Правна“, по компетентност.

3.ОТНОСНО: Приключила проверка на Регионална дирекция за национален строителен контрол Пловдив и община Карлово на строеж: „Реконструкция и ремонт на аварирала пристройка и основна, сграда на. съдебна палата, гр. Карлово, ул. “Димитър Събев” № 4“.

Приложение: Доклад от инж. Лина Грънчарова - началник отдел „Инвестиции и строителство“ и инж. Надежда Стоянова - главен експерт в отдел „Инвестиции и строителство“.

	При разглеждането и обсъждането на т. 3 от настоящия дневен ред на заседанието присъства и г-н Васил Пеловски - и.д. главен секретар на ВСС, който изрази своето становище.

Г-жа Олга Керелска - член на Комисия „Управление на собствеността“  към Пленума на ВСС направи предложение да бъде поканен и изслушан управителя на „КНД – Консулт“ ООД на следващото заседание на Комисията. Предложението беше подложено на гласуване , като „За“ – гласува г-жа Керелска, а „Против“ гласуваха г-н Диков, г-н Гроздев, г-н Стоев, г-н Дамянов и г-н Новански. С оглед на резултата от проведеното гласуване предложението не беше прието.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Лина Грънчарова - началник отдел „Инвестиции и строителство“ и на инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
3.2. ИЗПРАЩА на основание чл. 71 от Правилника за организацията на дейността на Висшия съдебен съвет и неговата администрация чрез главния секретар на ВСС на дирекция „Правна“, всички налични до момента документи ведно с доклада по т. 3.1 за изразяване на  становище относно изпълнението на Договор рег. № ВСС - 11668/27.09.2018 г. с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
3.3. След получаване на становище по т. 3.2, да се внесе в заседание на КУС предложение във връзка с изпълнението на Договор рег. № ВСС - 11668/27.09.2018г. с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.

4.ОТНОСНО: Писмо с вх. № ВСС-2083/17.02.2020 г. от административния ръководител на Районен съд - Поморие с искане за осигуряване на средства за доставка на стълбищен робот и инвалидна количка, с цел осигуряване на достъпна среда в сградата на съда. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. Неотложно, необходимо и целесъобразно е закупуването на Устройство за изкачване на стълби за инвалидни колички /стълбищен робот/ и инвалидна количка, за осигуряване на безпрепятствен достъп на хора с намалена подвижност и хора с увреждания в сградата на Районен съд – Поморие. 
Мотив: С писмо рег. № ВСС - 2083/17.02.2020 г. от административния ръководител на Районен съд – Поморие  е постъпило искане до комисия „Управление на собствеността“, за увеличаване на бюджета на съда по § 52-03 „Придобиване на друго оборудване и съоръжения“ за закупуване на Устройство за изкачване на стълби за инвалидни колички /стълбищен робот/ и инвалидна количка по § 10-15 „Разходи за материали“, с цел осигуряване на достъпна архитектурна среда в сградата на Районен съд – Поморие.
В сградата няма изградена външна и вътрешна достъпна архитектурна среда, поради което зоните за административни услуги остават недостъпни за хора с увреждания и хора с намалена подвижност.
За осигуряване на достъпна архитектурна среда за цялото население, обществените институции, в частност и органите на съдебната власт са длъжни да осигурят свободен достъп до сградите и в сградите на хора с намалена подвижност, в т. ч. и на хора с увреждания. В тази връзка е необходимо да бъдат предвидени мерки за привеждане на съществуващата сграда в съответствие с изискванията за достъпна среда по чл. 169, ал. 1, т.4 от Закона за устройство на територията (ЗУТ) и Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (Обн., ДВ, бр. 54 от 2009 г.; доп., бр. 54 от 2011 г).

4.2. ИЗПРАЩА решението по т. 4.1 на Комисия „Бюджет и финанси“, за действия по компетентност.

-	Управление на собствеността:

5.ОТНОСНО: Проект на решение за утвърждаване на общ списък на свободните годни за обитаване ведомствени жилища към 31.01.2020 г. в съответствие с чл. 6, ал. 2 от Правила за отдаване под наем на недвижими имоти – частна държавна собственост, предоставени в управление на Пленума на ВСС за жилищни нужди, разпределени за ползване и възложени за стопанисване на съответните административни ръководители на органите на съдебната власт. 
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Иванка Христова - началник на отдел „Управление на собствеността“, дирекция „Управление на собствеността на съдебната власт“.

5.2. ПРЕДЛАГА на Пленума на Висшия съдебен съвет да вземе следното решение:

I. УТВЪРЖДАВА общ списък на свободните и годни за обитаване ведомствени жилища, разпределени за ползване и възложени за стопанисване на съответните административни ръководители на органите на съдебната власт с решение по т. 39 от протокол № 16/ 25.05.2017 г. на ПВСС, а именно:

1. Върховен касационен съд: 
1.1.Апартамент № 3, намиращ се в р-н „Овча купел“, ул.„Боряна“ № 61, бл. 216 А, ет. 1, състоящ се от три стаи, дневна, кабинет, столова, кухня и сервизни помещения, със ЗП=160,39 кв. м и с 3.066% ид.части от общите части на сградата и от правото на строеж върху мястото. Жилището не е обзаведено и се нуждае от освежителен ремонт. Разбита кухня.
1.2. Апартамент № 27, намиращ се в р-н „Овча купел“, ул.„Боряна“ №61, бл. 216 А, състоящ се от три стаи, дневна, кабинет, столова и кухня, със ЗП=160,39 кв. м и с 3.225% ид.части от общите части на сградата и от правото на строеж върху мястото. Жилището не е обзаведено и се нуждае от освежителен ремонт.
1.3. Апартамент № 57, намиращ се в р-н „Овча купел“, ул.„Букет“ № 80, кв. 93А, бл. 4А, ет. 15, състоящ се от две стаи, дневна, столова, кабинет и сервизни помещения със ЗП=98,99 кв.м и 1.312% ид. части от общите части на сградата и правото на строеж върху мястото, заедно с мазе № 56. Жилището не е обзаведено и се нуждае от освежителен ремонт.

2. Върховен административен съд:
2.1. Апартамент № 89, намиращ се в гр. София, р-н „Люлин“, ж.к. „Люлин“, бл. 542, вх. Г, ет. 5, състоящ се от стая, дневна, кухня и обслужващи помещения, със застроена площ 65,26 кв.м, заедно с избено помещение № 17 с площ 3,62 кв.м, заедно с 3.945% идеални части от общите части на сградата и от правото на строеж върху мястото.
2.2.Апартамент № 1, намиращ се в гр. София, р-н „Лозенец“, ул. „Котел“ 11, ет. 1, състоящ се от две спални, кухня, дневна-трапезария, кухненски бокс, баня и тоалетна, три балкона, със застроена площ 83,95 кв.м, заедно с мазе № 4 и с приспадащите му се идеални части от общите части на сградата и от правото на строеж. 
2.3. Апартамент № 29, намиращ се в гр. София, р-н „Красно село“,  местност „Мотописта“, ул. „Топли дол“ № 1-3, ет. 6, обекта е със ЗП=80, 83 кв.м, състоящ се от кухня, дневна, стая, и сервизни помещения, заедно с таван № 1 и с мазе № 29, заедно с 2.219% ид.ч от общите части на сградата и от мястото върху което е построена.

3. Апелативен специализиран наказателен съд:
3.1.  Ателие № 19, находящо се в гр. София,  р-н Триадица, местност "Манастирски ливади - изток", кв. 6а, ж.к. "Манастирски ливади-Б" № 61, секция А+Б, вход А мансарден и подпокривен етажи, на две нива,  с  РЗП общо за двете нива от 117.92 кв.м.от които първо ниво, разположено на мансардния етаж, на кота 16.72м, състоящо се от антре, дневна-столова с кухненски бокс, баня, wc и тераса; второ ниво, разположено на подпокривен етаж на кота +19,34 м с площ 16,29 кв.м., състоящо се от от две спални и баня с wc, заедно с прил. му мазе на кота -2,9 м с площ 4,16 кв.м, заедно с припадащите му се 0.828% ид.ч. от об. части на сгр. или 20.79 кв.м, както и заедно със съответното  право на строеж върху имота.    
    
4. Окръжен съд – Велико Търново:
4.1. Апартамент №11, намиращ се в гр. Велико Търново, ул. „Д. Цончев“ № 14, вх. В, ет. 4, състоящ се от дневна, спалня, кухня, коридор, баня и тоалетна и една тераса, със застроена площ 69,21 кв.м и избено помещение № 11 със застроена площ 11,53 кв.м, заедно с 2,26 % идеални части от общите части на сградата и от правото на строеж.

5. Окръжен съд – Стара Загора :
5.1.  Апартамент № 19, находящ се в гр. Стара Загора, жск."Дружба-1", бул. "Цар Симеон Велики" № 172, бл. 3, ет. 4, със ЗП=75,78кв.м, състоящ се от 2спални, дневна, кухня-столова, пералня,  баня, wc, антрета и 2 балкона, заедно с прилежащите му: мазе № 7 с полезна площ 3,10 кв.м. и таван № 6 с полезна площ 3,70 кв.м, както и с 0.983% ид.ч от общите части на  сградата и 0.983% ид.ч. от правото на строеж върху мястото.

6. Районен съд - Дупница:
6.1. Апартамент № 12, находящ се в гр. Дупница - област Кюстендил, ж.к.Дупница № 2, ет.2, ап. № 12,  със ЗП - 79.59 кв.м, състоящ се от 1 спалня, дневна, кухня, тоалетна, пералня, входно антре, ведно с прилежащото му мазе № 12 и с 1.676% ид.части от общите части на сградата.
	
7. Прокуратура на Република България:
7.1 Апартамент № 10, намиращ се в гр. София,  ж.к. „Младост“, бл. 18, вх. 2, ет. 4, представляващ двустайно жилище със ЗП - 60,20 кв.м., състоящо се от стая, дневна, кухня и сервизни помещения, заедно с мазе № 10 и 1,712 % ид.ч. от общите части на сградата и правото на строеж върху мястото. Жилището се нуждае от освежителен ремонт.
7.2. Апартамент № 64, намиращ се в гр. София, ж.к. „Красно село“, бл. 199, ет. 14, представляващ двустайно жилище със ЗП - 89,25кв.м., състоящо се от спалня, дневна, столова и кухненски бокс, антре и сервизни помещения, заедно с мазе № 46 с площ от 4,03 кв.м и 1,202 % ид.ч. на сградата и толкова от правото на строеж върху мястото.
7.3. Апартамент № 70, намиращ се в гр. София, ж.к. „Люлин“, бл.302, вх. „Б“, ет. 13, представляващ едностайно жилище със ЗП - 46,26кв.м. състоящо се от стая, кухня и сервизни помещения, заедно с мазе № 14 и 0,789 % ид.части от общите части на сградата.
7.4. Апартамент № 7, намиращ се в гр. София, район „Изгрев“, ул. „Пиер Дегейтър“ № 7, бл. 3, ет. 2, представляващ  тристайно жилище, със ЗП-98,60 кв.м., състоящо се от дневна, столова с кухненски бокс, две спални, баня и санитарен възел, заедно с мазе № 16 и с 1,371 % ид.ч. от общите части на сградата и от правото на строеж върху мястото.
7.5. Апартамент № 7, намиращ се в гр.София, район „Оборище“, ул. „Калиманци“ № 7, ет. 2, представляващ  двустайно жилище, със ЗП-65,94 кв.м., състоящо се от стая, хол, кухня и сервизни помещения, заедно с мазе и таван, и съответните ид.ч. от общите части на сградата и от правото на строеж върху мястото.
7.6. Апартамент № 90,  намиращ се в гр. Варна,  район „Младост“, ж.к. „Възраждане“, бл. 21, вх.1, ет. 16, представляващ  тристайно жилище, със ЗП-94,45 кв.м., състоящо се от три стаи, кухня, сервизни помещения, заедно с избено помещение № 90 с площ от 5,78 кв.м, както и 1,2270 % ид.ч. от общите части на сградата.
7.7.	Апартамент № 17, намиращ се в гр. Казанлък, ул. „Княз Александър Батенберг“, бл. Б, ет. 3, състоящ се от стая, кухня, тераса, коридор и санитарен възел, със застроена площ 42,31 кв.м и 2,74 кв.м от общите части на сградата, заедно с прилежащото му избено помещение № 14 с полезна площ 3,17 кв.м и таванско помещение № 24 с полезна площ 5,75 кв.м. Жилището не е годно за обитаване.
7.8.	Апартамент № 26, намиращ се в гр. Ямбол, ул. „Димитър Благоев“ бл. 17,вх. „А“, ет. 7, състоящ се от стая, кухня, сервизни помещения и коридор, със застроена площ 42,61 кв.м, ведно с таванско помещение № 10 с площ 5,79 кв.м, заедно с 0,435% идеални части от общите части на сградата и от правото на строеж върху мястото.
II. ИЗПРАЩА настоящото решението на дирекция „Информационни технологии и съдебна статистика“ за публикуване на интернет страницата на Висшия съдебен съвет.

5.3.ВНАСЯ предложението  като редовна точка в следващото редовно заседание на Пленума на Висшия съдебен съвет.

6.ОТНОСНО: Проект на решение за упълномощаване на представляващия Висшия съдебен съвет да подпише Анекс № 1 към Договор № 96-00-105/30.11.2017 г., за безвъзмездно предоставяне на правото на управление върху част от имот - частна държавна собственост, находящ се в гр. Русе, ул. „Муткурова“ № 30, гаражно паркомясто № 6.
Приложение: Доклад от Надя Горгорова – старши експерт в отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ОТТЕГЛЯ разглеждането на т. 6 от настоящия дневен ред.

7.ОТНОСНО: Проект на решение за упълномощаване на представляващия Висшия съдебен съвет да подпише Анекс № 1 към Договор  № 96-00-104/30.11.2017 г.,  за безвъзмездно предоставяне на правото на управление върху част от имот - частна държавна собственост, находящ се в гр. Русе, ул. „Муткурова“ № 30, гаражно паркомясто № 5.
Приложение: Доклад от Надя Горгорова – старши експерт в отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА за доклада на Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт“.
7.2. ПРЕДЛАГА на Пленума на Висшия съдебен съвет да вземе следното решение:
УПЪЛНОМОЩАВА представляващия Висшия съдебен съвет да подпише Анекс № 1 към Договор № 96-00-104/30.11.2017 г. за безвъзмездно предоставяне на правото на управление върху част от имот – частна държавна собственост, находящ се в гр. Русе, ул. „Муткурова“ № 30, представляващ гаражно паркомясто № 5, за нуждите на Окръжна прокуратура – Русе, за моторно превозно средство с рег. № Р 9099 КМ, марка „Рено Меган“.
7.3.ВНАСЯ предложението  по т. 7.2. като редовна точка в следващото редовно заседание на Пленума на Висшия съдебен съвет.

8.ОТНОСНО: Проект на решение за изменение и допълнение на решение по т. 27.1. от протокол № 20/29.07.2019 г. на ПВСС, за разпределение ползването на помещенията в сградата на Съдебната палата – гр. Перник, ул. „Търговска“ № 37.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № 4053/03.12.2019 г. от административния ръководител на Административен съд - Перник и писмо рег. № А-492/18.11.2019 г. от административния ръководител на Окръжна прокуратура – Перник, с които се предлага ново разпределение на ползването на помещенията в сградата на Съдебната палата в гр. Перник, ул. „Търговска“ № 37, съгласувано от административните ръководители на Административен съд – Перник, Окръжен съд – Перник, Районен съд – Перник, Окръжна прокуратура – Перник и началник ОЗ „Охрана“ и с оглед разпоредбата на чл. 57, ал. 2, т. 10 от Правилника за администрацията на Прокуратурата на Република България,

ПРЕДЛАГА на Пленума на Висшия съдебен съвет да вземе следното решение:

I. ИЗМЕНЯ и ДОПЪЛВА решение по т. 27.1. от протокол № 20 от заседание на ПВСС, проведено на 29.07.2019г., като:

I.1. РАЗПРЕДЕЛЯ ползването на помещенията в сградата на Съдебната палата, гр. Перник, ул. „Търговска“ № 37, както следва:
 
На Окръжен съд – Перник:
На приземен етаж:
1.1. Помещение № 5 – архив;

На Районен съд – Перник:
На приземен етаж:
1.2. Помещение № 3 – архив;
1.3. Помещение № 3А – архив;

На четвърти етаж:
1.4. Кабинет № 401 като вместо „съдебно деловодство „Агенция по вписванията“ се чете „Съдебно деловодство „Съдия – изпълнител““. 
1.5. Кабинет № 408 като вместо „съдебни секретари“ да се чете „главен счетоводител“;
1.6. Кабинети №№ 417, 418, 419 и 420 като вместо „съдия“ да се чете „съдия ДСИ“;
1.7. Кабинети №№ 421 и 422 като вместо „съдия“ да се четат „съдия по вписванията“.

На Административен съд - Перник:
На приземен етаж
1.8. Помещения № 14 – сервизно;
1.9. Помещение № 15 – АУ /хидравлика/;

На Окръжна прокуратура – Перник, за нуждите на Районна прокуратура – Перник:
На третия етаж:
1.10. Кабинет № 312 като вместо „съдебен администратор и завеждащ служба РДА“ да се чете „съдебен администратор и главен специалист – административна дейност“;
1.11. Кабинет № 322а да се чете „№ 322б“;

За общо ползване от Окръжен съд – Перник, Районен съд – Перник и Областно звено „Охрана“:
Пред текста „Кабинет № 119 – сървърно помещение“ се добавя текста „На първи етаж“.

Забележка:
За изпълнение функциите на Агенция по вписванията:
На приземен етаж:
1.13. Помещение № 4 – архив;

На четвърти етаж:
1.14. Кабинет № 413 като вместо „съдебно деловодство - „Имотен регистър“ да се чете „съдебно деловодство „Агенция по вписванията“;
1.15. Кабинет № 414 като вместо „архив“ да се чете „архив „Агенция по вписванията“;

	II. ИЗПРАЩА решението на административния ръководител на Административен съд – Перник, за сведение и изпълнение.

III. ВНАСЯ предложението като редовна точка в следващото редовно заседание на Пленума на Висшия съдебен съвет.

9.ОТНОСНО: Договор за наем рег. № ВСС-3533/09.03.2017 г., сключен между „Карлово Пропърти“ ООД и Висш съдебен съвет, на недвижим имот в гр. Карлово, предоставен за временно и възмездно ползване за нуждите на Районен съд – Карлово.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА за сведение доклада на Иванка Христова - началник на отдел „Управление на собствеността“, дирекция „Управление на собствеността на съдебната власт“.
9.2. ПРИЕМА за необходимо и целесъобразно да бъде удължен срокът на договор за наем рег. № ВСС-3533/09.03.2017 г., сключен между „Карлово Пропърти“ ООД и ВСС, за нуждите на Районен съд – Карлово, с 1 /една/ година, считано от 10.03.2020 г., при наемна цена в размер на 4 400 лева без ДДС.
9.3. ИЗПРАЩА материалите по преписката на Комисия „Бюджет и финанси“ във връзка с писмо рег. № ВСС-3533/06.02.2020 г. от „Карлово Пропърти“ ООД за произнасяне относно поемане на ангажимент за извършване на разход в размер на 4 400 лв. без ДДС, представляващ променена месечна наемна цена на имота /от 3 400 лв. без ДДС на 4 400 лв. без ДДС/, както и с оглед удължаване срока на договор № ВСС-3533/09.03.2017 г., считано от 10.03.2020г.
 9.4. ПРИ изразено съгласие от Комисия „Бюджет и финанси“ по        т. 9.3 ПРЕДЛАГА на Пленума на Висшия съдебен съвет да вземе следното решение:

1.	ДАВА СЪГЛАСИЕ да бъде удължен срокът на договор за наем рег. № ВСС-3533/09.03.2017 г., сключен между „Карлово Пропърти“ ООД и ВСС, за нуждите на Районен съд – Карлово, с 1 /една/ година, считано от 10.03.2020 г., при наемна цена в размер на 4 400 лв. без ДДС.
2.	ДАВА СЪГЛАСИЕ да се промени месечната наемна цена от 3 400 лв. без ДДС на 4 400 лв. без ДДС. В останалата си част договорът да остане непроменен.
3.	УПЪЛНОМОЩАВА представляващия Висшия съдебен съвет да подпише анекс с „Карлово Пропърти“ ООД към договор рег. № ВСС-3533/09.03.2017 г., при условията на т. 1 и т. 2.
4.	ИЗПРАЩА решението на управителя на „Карлово Пропърти“ ООД.

9.5.ВНАСЯ предложението  по т. 9.4. като редовна точка в следващо редовно заседание на Пленума на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ